Na osnovu člana 38 stav 1 tačka 28 Zakona o lokalnoj samoupravi ("Sl. list CG", br. 2/18, 34/19, 38/20 i 50/22), člana 23 stav 1, 2 i 3  Zakona o zaradama zaposlenih u javnom sektoru ("Sl. list CG", br. 16/16, 83/16, 21/17, 42/17, 12/18, 42/18, 34/19, 130/21 i 146/21) i člana 36 stav 1 tačka 28 Statuta opštine Mojkovac (”Sl. list CG-Opštinski propisi“, br. 29/18), Skupština opštine Mojkovac, uz prethodnu saglasnost Ministarstva finansija, broj 13-110/22-14404/2 od 30.05.2022.godine, na sjednici održanoj dana 10. juna 2022. godine, donijela je

ODLUKU
o zaradama  lokalnih funkcionera i lica koja imenuje Skupština opštine Mojkovac
I OPŠTE ODREDBE
Član 1
Ovom odlukom uređuju se pitanja zarada, naknada zarada po osnovu obavljanja funkcije, odnosno radnog odnosa lokalnih funkcionera i lica koja imenuje Skupština opštine Mojkovac.
Član 2
Sredstva za zarade, naknade i druga primanja lokalnih funkcionera i lica koja imenuje Skupština opštine Mojkovac obezbjeđuju se u budžetu Opštine Mojkovac.

Član 3
Zarada lokalnih funkcionera i lica koja imenuje Skupština opštine Mojkovac utvrđuje se pojedinačnim aktom-rješenjem, u skladu sa Zakonom, ovom Odlukom i drugim propisom. 

Član 4
Izrazi koji se u ovoj Odluci koriste za fizička lica u muškom rodu, podrazumijevaju iste izraze u ženskom rodu.
Član 5
Lokalni funkcioneri su: 

- predsjednik Opštine, 

- potpredsjednik Opštine, 

- predsjednik Skupštine opštine, 

- glavni administrator
Lica koja imenuje Skupština opštine Mojkovac su

-sekretar Skupštine opštine
II ZARADA LOKALNIH FUNKCIONERA I LICA KOJA IMENUJE SKUPŠTINA OPŠTINE
Član 6
Zarada lokalnog funkcionera sastoji se od:

1) osnovne zarade;
2) posebnog dijela zarade;
3) dodatka na osnovnu zaradu po osnovu godina radnog staža (minuli rad);

Član 7
Osnovna zarada za puno radno vrijeme i standardni radni učinak utvrđuje se množenjem koeficijenta predviđenog za grupe i podgrupe u koje je raspoređeno njegovo zvanje sa obračunskom vrijednošću koeficijenta

Član 8
Zavisno od zvanja, složenosti poslova, odgovornosti značaja i uslova rada i drugih elemenata, zvanja lokalnih funkcionera i lica koje imenuje Skupština opštine Mojkovac raspoređuju se u sljedeće grupe poslova i izražavaju se u koeficijentima i to: 
	Grupa poslova
	Zvanje 
	Koeficijent

	1
	Predsjednik opštine
	15,56


	Grupa poslova 
	Podgrupa
	Zvanje
	Koeficijent

	C
	9
	Predsjednik Skupštine Opštine
	13,83

	C
	9
	Glavni administrator
	13,83

	C
	9
	Potpredsjednik Opštine
	13.83

	C
	11
	Sekretar Skupštine
	12,53


Član 9
Posebni dio zarade obuhvata naknadu toplog obroka i regresa.

Član 10
Visina dodatka po osnovu godina radnog staža (minuli rad) utvrđuje se kolektivnim ugovorom.

Član 11
Rješenja o zaradi i drugim pravima po osnovu vršenja funkcije i drugim pravima po osnovu rada, za lokalne funkcionere i lica koja imenuje Skupština opštine Mojkovac donosi organ odnosno radno tijelo koje ih je izabralo, imenovalo odnosno postavilo.
Član 12
     
Organ lokalne uprave nadležan za poslove finansija vodi centralnu evidenciju o zaradama zaposlenih u skladu sa zakonom kojim se uređuju zarade zaposlenih u javnom sektoru.

III ZAVRŠNE ODREDBE

Član 13
Stupanjem na snagu ove Odluke prestaje da važi Odluka o zaradama lokalnih funkcionera i lica koja imenuje Skupština opštine Mojkovac  ("Sl. list CG-Opštinski propisi", br. 37/16,19/17, 40/17 i 13/18)

Član 14
Ova Odluka stupa na snagu osmog dana od dana objavljivanja u “Sl.listu CG-opštinski propisi”.
Broj: 05-040/22-133
Mojkovac, 10. juna 2022. godine
SKUPŠTINA OPŠTINE MOJKOVAC
                                                                                                               PREDSJEDNIK
                                                                                                               Marko Janketić

